APROBACIÓN DEFINITIVA DO EXPEDIENTE DE MODIFICACIÓN DA ORDENANZA FISCAL DO ÓRGANO DE XESTIÓN TRIBUTARIA E RECADACIÓN DE RECURSOS LOCAIS (ORAL).
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/06/2020)

O Pleno da Deputación Provincial de Pontevedra na sesión ordinaria que tivo lugar o día 24 de abril de 2020, aprobou inicialmente o expediente de modificación da ordenanza fiscal do Órgano de Xestión Tributaria e Recadación de Recursos Locais (ORAL) da Deputación de Pontevedra mediante a introducción dunha disposición transitoria única de medidas de flexibilidade no pago de tributos delegados, derivadas da crise sanitaria producida polo COVID-19. En cumprimento do disposto no artigo 17 apartados 1 e 2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o acordo de aprobación inicial do expediente de modificación da ordenanza fiscal do Órgano de Xestión Tributaria e Recadación de Recursos Locais (ORAL) da Deputación de Pontevedra, someteuse a información pública mediante un anuncio publicado no Boletín Oficial da Provincia de Pontevedra, número 81 de data 29 de abril de 2020, e nun diario dos de maior tirada da provincia de Pontevedra polo prazo de trinta días hábiles, iniciándose dita exposición pública o día 30 de abril de 2020 e finalizando o día 11 de xuño de 2020 (ambos inclusive). Unha vez finalizado o período de exposición pública e ao non presentarse reclamacións, reparos ou observacións dentro do prazo mencionado, enténdese definitivamente aprobado o expediente de modificación da ordenanza fiscal do Órgano de Xestión Tributaria e Recadación de Recursos Locais (ORAL) da Deputación de Pontevedra. De conformidade co establecido no artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procédese a continuación a publicar o texto íntegro da disposición transitoria única de medidas de flexibilidade no pago de tributos delegados, derivadas da crise sanitaria producida polo COVID-19, introducida na ordenanza fiscal do Órgano de Xestión Tributaria e Recadación de Recursos Locais (ORAL) da Deputación de Pontevedra. O sistema “Plan Personalizado COVID–19” ten como obxectivo definir e regular un sistema especial de pagamento das cotas por recibo correspondentes ao exercicio 2020, complementario aos establecidos nesta Ordenanza fiscal, é dicir complementario ao establecido tanto no artigo 18 “Sistema especial de pagamento do IBI” e no establecido no artigo 80 da mesma e que permitirá ás persoas que se acollan ao mesmo, flexibilizar os ingresos a efectuar ao ORAL Deputación, correspondentes ao período voluntario de pagamento, podéndose efectuar en 6 mensualidades co limite máximo da última cota o dia 5 do mes de decembro do ano 2020. Poderán solicitar esta forma de pago as persoas obrigadas ao pago dos tributos ou os seu representantes legais. O plan de pagos afectará a un ou a varios dos seguintes impostos de carácter periódico: IBI, IAE e IVTM; a solicitude expresa da persoa solicitante. a) Solicitude de acollerse a este plan personalizado antes do dia 15 de xuño do 2020. A solicitude se pode realizar a través da OVT (https://ovt.depo. gal) ou a través dos resto de sistemas regulamentados na LPAC. b) O pago realizarase en 6 mensualidades c) O plan rexerase en todo o non disposto nesta disposición polo establecido no artigo 80. A) desta Ordenanza. d) Non existirá mínimo no importe de cada prazo e) A acollida a esta plan suporá a incorporación adicional ao plan de pagos establecido no artigo 80. B) desta ordenanza fiscal, salvo expresa renuncia da persoa interesada.2.- A medida definida nesta disposición transitoria será de aplicación retroactiva ás solicitudes presentadas dende a data de publicación no Boletín Oficial da Provincia do acordo de aprobación inicial de modificación desta ordenanza.” Contra este acordo poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito. O que se fai público para xeral coñecemento e efectos. O deputado delegado (Delegación efectuada por R. P. nº 2019012988 de data 15-07-2019), Iker Joel Percy Cheddad.—O Secretario, Carlos Cuadrado Romay. Asinado dixitalmente ao marxe.